“Dende Asturies ñacerá la República, y sedrá soberana”
#000000
Mentes políticos españoles, gucardies civiles, policíes y militares homenaxeaben una Costitución monárquica, antidemocrática, que nun respeta los drechos más ellementales del Pueblu Asturianu, Andecha Astur facía un actu políticu en defensa de la República Asturiana como apueste de futuru y garante de los drechos individuales y colleutivos del Pueblu Asturianu.
#000001
L’avezáu silenciu del Conceyu Llangréu (IU-Somos) nun impidió qu’Andecha Astur llevara alantre una reivindicación tan necesaria como sentía, llantando un pegollu con una asturina al delláu del monumentu a Belarmino Tomás en La Felguera, faciendo un actu políticu y llantando un acebu al delláu, como símbolu de futuru y resistencia.
#000002
Na mañana del 6 d’avientu, mentes los políticos “asturianos” rendíen pleitesía a la Costitución española del 78, Andecha Astur homenaxeaba al postrer marcu llegal que tuvo Asturies –el del Conseyu Soberanu- y a la figura de Belarmino Tomás como cabezaleru del mesmu.
#000003
Asina mesmo afirmó “refugamos esta costitución española por tolo qu’implica pal Pueblu asturianu y refugamos tamién el futuru que mos ufren nel reinu d’España. Cris social, preslle d’industries, perda d’identidá, despoblación, desaniciu... Basta con echar una güeyada a los presupuestos pa decatase de que pa los partíos españoles Asturies nun ye sinon un cachu más del pastel. La recuperación económica y demográfica malpenes se menciona, la Oficialidá nin siquier esiste”. Remembrando que “d’equí a venti díis fina oficialmente la minería d’Asturies, tou un ésitu pal Reinu d’España, la so sucursal del “Principado”, los partíos ellí representaos y de los dirixentes sindicales que tan bien mos vendieron”.
#000006
Pa finar, y dirixéndose a los que creen na república como auténticu sistema demoocráticu de gobiernu afirmó “El camín pa finar col reinu ye declarar la República Asturiana. Dende los pueblos del Estáu tendrán que ñacer les repúbliques que presllen la transición, finando col reinu d’España y presllando un ciclu hestóricu. Dende Asturies ñacerá la República, y sedrá soberana”.
#000008
Campaña en pidiendo la revocación d’honores a Areces
#000014
Propuestes escontra la precariedá pal futuro D'Asturies
#000018
Propuesta de rempuesta xunitaria al "Principado"
#000020